OzLabs/hebrew-wiki-articles huggingface dataset:
אלירן טל

אלירן טל (נולד בשנת 1977) הוא איש תקשורת ישראלי המשמש דובר עיריית חיפה. קודם לכן היה עיתונאי באתר התקשורת ניוז חיפה והקריות, הכתב המדיני-פוליטי של ערוץ 20 ולפני כן, הכתב הצבאי של ערוץ 1.

== ביוגרפיה ==
אלירן טל נולד וגדל בחיפה. למד בבית הספר הריאלי. את דרכו העיתונאית החל עוד בבית הספר התיכון, ככתב נוער בעיתון "ראש 1". אחרי שירותו הצבאי ביחידה 8200, החל לכתוב ב"ידיעות חיפה". בהמשך עבר לחדשות המקומיות של HOT בצפון. עם הקמת "ישראל היום" הצטרף למערכת העיתון וסיקר את אזור חיפה והגליל.

בשנים 2008–2017 עבד ברשות השידור ושימש תחילה ככתב מקומי לענייני חיפה והצפון. בתקופה זו, ב-2012 הקים את תא העיתונאים בחיפה והיה יושב הראש הראשון שלו עד 2014. בהמשך היה במשך כשנתיים וחצי הכתב הצבאי של ערוץ 1.

עבד מאז 2017, ככתב המדיני-פוליטי של ערוץ 20. הגיש לעיתים את התוכנית היומית של הערוץ, "אולפן פתוח" ולקראת מערכת הבחירות לכנסת ה-21 החל גם להגיש תוכנית שבועית בשם "בוחרים ב-20".

באוקטובר 2017 פרסם טל בערוץ שאחד עשר רופאים ערבים-ישראלים מעמותת רופאי השיניים הערבים בישראל, ובראשם פח'רי חסן, שהשתתפו בכנס בקולומביה סירבו לשיר את ההמנון הישראלי "התקווה" ותמורת זאת שרו את המנון הרשות הפלסטינית. הרופאים הגיבו כי לא שרו את ההמנון פדאא'י, אלא את המנון עיראק (موطني), שנכתב בידי הפלסטיני איברהים טוקאן והיה מקובל בעבר כהמנון הפלסטיני, ובעקבות כך תבעו את הערוץ בסך של 800 אלף ש"ח. הערוץ הגיב שמדובר בטעות בתום לב, משום שההמנונים היו מוצגים זה ליד זה בוויקיפדיה העברית. במסגרת הליך גישור הגיעו הצדדים לפשרה, שבה ישלם הערוץ 90 אלף ש"ח.

בשנת 2020 לאחר שעבד כעיתונאי באתר ניוז חיפה והקריות, עזב את תחום העיתונאות ועבר לשמש דובר עיריית חיפה. בכתבות באתר ice והעין השביעית אודות המינוי, נטען כי הוא קיבל את המינוי לאחר סדרת כתבות בהן "ליטף" את קליש וסגנה נחשון צוק. במסגרת תפקידו כדובר, העלה ערוץ וידאו עירוני במתכונת של מהדורת חדשות וראיונות, המציג עצמו כערוץ אקטואליה מוניציפלי, אשר גרר ביקורות הטוענות כי הוא מסקר באופן חד צדדי ומגמתי את פעילותה של ד"ר עינת קליש רותם כראש עיריית חיפה.

לטל תואר ראשון בתקשורת ותואר שני במינהל ציבורי.

פרסם ספר בשם "עדות חיה". הספר מתאר את פעילותו של שמעון סבג ויד עזר לחבר, ברתימת סיפוריהם של ניצולי שואה המחדדים את פועלו של סבג.
== חיים אישיים ==
טל הוא אב לשניים.

== ראו גם ==
* נועם אמיר
* אמיר איבגי

== קישורים חיצוניים ==

* 
* 
* [https://www.20il.co.il/author/Eliran%20Tal/ מדגם מהכתבות האחרונות של אלירן טל] באתר ערוץ 20
* [http://www.bizportal.co.il/advertismentandmarketing/news/article/522992 "עוד גיוס מערוץ 1: העיתונאי אלירן טל מצטרף לערוץ 20"], באתר ביזפורטל, 7 במאי 2017.
* 
* [http://www.ice.co.il/media/news/article/336956 "התקשורת מתעלמת מכמעט 4 מיליון תושבים שבחרו לא לגור בגוש דן"], באתר Ice, ספטמבר 2012

== הערות שוליים ==

קטגוריה:אנשי טלוויזיה ישראלים
קטגוריה:סגל ערוץ 20
קטגוריה:סגל ישראל היום
קטגוריה:כתבים מדיניים ישראלים
קטגוריה:כתבים צבאיים ישראלים
קטגוריה:הערוץ הראשון: שדרנים ומנחים
קטגוריה:בוגרי בית הספר הריאלי
קטגוריה:ישראלים שנולדו ב-1977
יום הקול העולמי

יום הקול העולמי (באנגלית: World Voice Day - WVD) הוא אירוע שנתי המתקיים ב -16 באפריל ומוקדש לחגיגת התופעה של הקול. המטרה היא להדגים את החשיבות העצומה של הקול בחיי היומיום של כל האנשים. קול הוא היבט קריטי של תקשורת יעילה ובריאה, ויום הקול העולמי מביא למודעות גלובלית בנוגע למניעת בעיות קול, שיקום קול, הכשרת קול באופן אמנותי וחקר תפקוד הקול ושימושיו. המטרה של יום הקול העולמי היא לעודד להשתמש בקול עבור עבודה או הנאה וללמוד לטפל בקול; וכן, כדי לתמוך במחקר על הקול.

הפקת קול נלמדת וממומשת בתחומים רבים כגון רפואה, פתולוגיה של שפת הדיבור, מוזיקה, פיזיקה, פסיכולוגיה, פונטיקה, אמנות וביולוגיה.

יום הקול העולמי נקבע ל-16 באפריל עם המטרות העיקריות של הגברת המודעות הציבורית לחשיבות הקול והעירנות לבעיות הקול.

חגיגה זו החלה בברזיל בשנת 1999 בתור יום הקול הלאומי הברזילאי. זו הייתה תוצאה של יוזמה מעורבת של רופאים, פתולוגים דוברי שפה ומורים לזמרה שהיו שייכים לאגודה הברזילאית לטיפוח הקול ("Sociedade Brasileira de Laringologia e Voz – SBLV’"), תחת נשיאותו של ד"ר נדיו סטפן. בעקבות היוזמה הברזילאית הצטרפו מדינות אחרות, כמו ארגנטינה ופורטוגל וכך יום הקול הלאומי של ברזיל הפך ליום הקול הבינלאומי. בארצות הברית, היום הפך לרשמי בשנת 2002 ובאותו שנה האירוע זכה לשם 'יום הקול העולמי' (‘World Voice Day’).

בשנת 2012 שלושה חוקרי קול, פרופסור יוהאן סאנדברג (שוודיה), פרופ' טקומסה פיץ' (אוסטריה), וד"ר פיליפה לא (פורטוגל) הזמינו מומחים מכמה מדינות לייסד אתר שירכז את החגיגות הבינלאומית של יום הקול. האתר רוכז על ידי פרופ' יוהאן סאנדברג וד"ר גלוסיה לאס סלומאו (ברזיל). כיום הקבוצה מורכבת מ-66 חברים היוזמים ומסייעים בתיאום האירועים עבור יום הקול העולמי בארצותיהם. בשנת 2018 התקיימו כמעט 600 אירועים ב-50 מדינות.

==קישורים חיצוניים==

* 

קטגוריה:אירועים בחודש אפריל
קטגוריה:ימי מודעות
קטגוריה:קול
קטגוריה:דפים עם תרגומים שלא נסקרו
בן זיני

בן זיני (נולד ב-29 במאי 1996) הוא זמר, שחקן ואושיית רשת ישראלי.

==ביוגרפיה==
זיני נולד בחדרה, כבן בכור ולו חמישה אחים קטנים. בנעוריו עבר עם משפחתו לתל אביב, והוא למד בתיכון אליאנס שבתל אביב, במגמת פסיכולוגיה וסוציולוגיה. זיני שירת בצה"ל בהנדסה קרבית. במהלך השירות התפרסם בזכות סרטון שהעלה לדף הפייסבוק "חיילים מצייצים" בו הוא מטפס על קטרפילר די-9. זיני החל להעלות סרטונים הומוריסטיים ברשתות החברתיות שזכו לצפיות רבות.

בשנת 2017 הוציא את הסינגל הראשון שלו - דואט עם בת זוגו, טיילור מלכוב, בשם "טיי", כצמד בשם בן זיני וטיילור. בהמשך, פרסמו זיני ומלכוב עוד מספר סינגלים יחד.

בשנת 2018 השתתף עם מלכוב בסדרה "החיים על פי בן וטיי", ששודרה בערוץ kidZ ב-HOT.

ב-2019 השתתף בעונתה השלישית של "האח הגדול VIP" ברשת 13, העפיל לגמר והגיע למקום השלישי. במרץ של אותה שנה הוציא יחד עם מלכוב ושי חי, יוצא תוכנית הריאלטי "האח הגדול" את השיר "נסיכה שלי". בנוסף, החל באותה שנה להשתתף גם בסדרה "התחנה" בערוץ KidZ ב-HOT.

החל מדצמבר 2019 משודרת בהוט סדרה המתח "תברחו", בה הוא משחק.

בפברואר 2020 השתתף בעונה השנייה של נינג'ה ישראל VIP במקצה 2 והגיע למקום החמישי. ביולי אותה שנה הוציא בן זיני את השיר "מאמי בוקר טוב". בדצמבר השתתף בעונה השלישית של "נינג'ה ישראל" במקצה ה-VIP והגיע למקום העשירי. ב-29 באפריל של אותה שנה הוציא את השיר "חלק ממני".

בשנת 2021 השתתף יחד עם מלכוב בעונה השלישית של תוכנית המציאות "זוג מנצח VIP" והיו לזוג השני שהודח. בדצמבר אותה שנה השתתף בעונה הרביעית של "נינג'ה ישראל" (הפעם לא במקצה ה-VIP), אך לא עבר את שלב המוקדמות.

במאי 2022 הוציא את השיר "הכול כלול עלי", וביולי את השיר "ילדה טובה".
ב-8 באוגוסט הוציא את השיר "מונשרי" עם אנאל ולנזי.

==חיים אישיים==
בשנת 2017 החל לצאת עם טיילור מלכוב, ובאפריל 2020 הם נפרדו. בשנת 2022 נעצר אביו, יקותיאל זיני, בחשד שהבריח יחד עם שותפים, 36 ק"ג קוקאין מקולומביה לישראל, בתוך תיבות שהוצמדו לדופן של ספינת פחם שהפליגה לנמל חיפה.

זיני מתגורר ברמת השרון.

== דיסקוגרפיה ==
=== סינגלים ===
{| class="wikitable sortable plainrowheaders" style="text-align:center;"
! rowspan="2" |שם השיר
! rowspan="2" |שנה
!מיקומי שיא
|-
!<small>היטליסט</small>
|-
!"עולם ורוד"<small>(עם ריקו)</small>
|2017
|—
|-
!"חלק ממני"
| rowspan="4" |2020
|—
|-
!"מאמי בוקר טוב"<small>(בהשתתפות עמית קבילי)</small>
|—
|-
!"מי יאהב יותר ממני"<small>(עם אדיר גץ)</small>
|—
|-
!"הלילה יעבור"<small>(עם יפתי)</small>
|—
|-
!"שחקנית"<small>(עם מאור אדרי)</small>
| rowspan="5" |2021
|—
|-
!"קשת בענן"<small>(עם דודי בוזגלו)</small>
|—
|-
!"עושה לי טוב"<small>(עם שילה בן סעדון)</small>
|—
|-
!"עושה לי טוב"<small>(עם אמה זיזה כהן)</small>
|—
|-
!"ביזנס קלאס"
|—
|-
!"חלומות בלילה"
| rowspan="7" |2022
|—
|-
!"מקום לצידך"<small>(עם דור דניאל)</small>
|—
|-
!"הכל כלול עליי"
|—
|-
!"עולם חדש"
|—
|-
!"ילדה טובה"
|—
|-
!"מונשרי"
|—
|-
!"כל הנשיקות"
|—
|-
!"הכל בגללך"
| rowspan="2" |2023
|—
|-
!"לאהוב באמת"
|96
|-
|"עושה לי ת'מוות"
|}

==קישורים חיצוניים==

* 
* 

==הערות שוליים==

קטגוריה:יוטיוברים ישראלים
קטגוריה:בוגרי תיכון אליאנס (תל אביב)
קטגוריה:מנחי ערוץ הילדים
קטגוריה:מתחרי האח הגדול (ישראל)
קטגוריה:זמרים ישראלים
קטגוריה:כוכבי רשת ישראלים
קטגוריה:משתתפי נינג'ה ישראל V.I.P
קטגוריה:מתחרי זוג מנצח VIP
קטגוריה:משתתפי נינג'ה ישראל
קטגוריה:ישראלים שנולדו ב-1996
לנצ'יה 1Z / 1ZM

לנצ'יה 1Z / 1ZM (באיטלקית: Lancia 1Z / 1ZM) היו כלי רכב משוריינים מתוצרת יצרנית הרכב האיטלקית לנצ'יה אשר יוצרו באמצעות חברת ההנדסה האיטלקית "Gio. Ansaldo & C." , בין השנים 1916–1918.

דגמי "לנצ'יה 1Z / 1ZM" נטלו חלק במלחמת העולם הראשונה, המלחמה האיטלקית-אתיופית השנייה, מלחמת האזרחים בספרד, מלחמת העולם השנייה.

במלחמת העולם הראשונה הופעלו דגמי "לנצ'יה 1Z / 1ZM" על ידי הצבא המלכותי האיטלקי כנגד הצבא האוסטרו-הונגרי.

במלחמת העולם השנייה הופעלו דגמי "לנצ'יה 1Z / 1ZM" בצפון אפריקה, מזרח אפריקה, ממלכת אלבניה, במערכה במזרח אפריקה במלחמת העולם השנייה. חלק מדגמי "לנצ'יה 1Z / 1ZM" אשר היו במצב תקין, הופעלו על ידי מדינות הציר כולל גרמניה הנאצית לאחר הסכם שביתת הנשק עם איטליה במלחמת העולם השנייה שנחתם בספטמבר 1943.

==דגמים==

* "1Z" - יוצרו 10 יחידות בשנת 1916, אב טיפוס הושק בשנת 1915.
* "1ZM" - יוצרו 110 יחידות בשנת 1918.

=="לנצ'יה 1Z / 1ZM"==
* עובי שריון - 9 מ"מ.
* 6 אנשי צוות.
* 3 מכונות ירייה - 8 מ"מ, בדגם "1Z" - 1 מכונת ירייה 8 מ"מ.
* טווח פעולה - 300 ק"מ.

==תמונות==
<gallery mode="packed" heights="140">
קובץ:111-SC-22242 - NARA - 55204184-cropped.jpg | לנצ'יה 1Z
קובץ:Ansaldo Lancia 1Z a les portes de Màlaga.jpg | לנצ'יה 1Z
קובץ:111-SC-21990 - NARA - 55203676-cropped.jpg | לנצ'יה 1Z
קובץ:Armored car model in the Musée des Blindés, France, pic-2.JPG | לנצ'יה 1Z
קובץ:Erbeutete itl.Panzerautomobile bei S.Tommaso. (BildID 15507045).jpg | לנצ'יה 1Z
קובץ:Bundesarchiv Bild 101I-005-0006-17, Jugoslawien, italienischer Panzerspähwagen.jpg |לנצ'יה 1ZM
</gallery>

==ראו גם==
* לנצ'יה

== קישורים חיצוניים ==

==הערות שוליים==

קטגוריה:כלי רכב משוריינים
1Z / 1ZM
קטגוריה:כלי רכב איטלקיים
קטגוריה:כלי רכב שהושקו ב-1915
קטגוריה:כלי רכב צבאיים
קטגוריה:אמצעי לחימה במלחמת העולם הראשונה
קטגוריה:אמצעי לחימה במלחמת העולם השנייה
אריה כרוך

אריה (ליאון) כרוך (פברואר 1892, ט"ו בשבט ה'תרנ"ב - 28 באפריל 1983, ט"ו באייר ה'תשמ"ג) היה ממייסדי תנועת הצופים העבריים, ראש התנועה במשך שנים רבות ומורה וסגן מנהל בבית הספר הריאלי בחיפה.

==ביוגרפיה==
כרוך נולד ליעקב בלבוב, גליציה (כיום אוקראינה). הוא התייתם מאביו בגיל 9. דודו נטל אותו תחת חסותו ושלח אותו ללמוד בבית הספר הריאלי בעיר. משם המשיך ללימודי הנדסת בניין ודרכים באוניברסיטה הפוליטכנית הלאומית של לבוב.

ב-1914 התחתן עם קלרה ופתח את קורס המדריכים הראשון של תנועת השומר הצעיר שהוקמה שנה קודם לכן בעירו. התנועה הייתה גלגול של אגודת ההתעמלות "דרור" שהוקמה על ידי ד"ר הנריק (צבי) שטרנר ב-1901. שטרנר פנה אל כרוך ב-1911 על מנת להקים גדודי צופים מבין חבריה של "דרור".

עם פרוץ מלחמת העולם הראשונה גויס כקצין, בדרגת לויטננט, לצבא אוסטריה, נפצע, חזר להשלים את לימודי ההנדסה ושב לחזית ליחידת נ"מ. אחרי שובו מהמלחמה החל לעבוד כמורה ומדריך בתנועת הנוער. הוא זה שגם ערך את ביטאוני התנועה.

ב-1920 עלה לארץ ישראל והשתלב בעבודות סלילת כבישים. אחר כך עבר לתל אביב שם עבד כפועל בניין וכמדריך למורי חינוך גופני, תחת ניהולו של צבי נשרי מורה בגימנסיה העברית הרצליה. נשרי הקים בגימנסיה את אגודת "הרצליה" שהייתה תנועה צופית.

כרוך עבר לחיפה, שם התקבל לעבוד כמורה למתמטיקה וגאומטריה בריאלי, ושם הקים ב-1925 אגודה מקבילה בשם "משוטטי בכרמל" שהיא המשכה של אגודת המשוטטים שהוקמה על ידי פנחס כהן. כהן, המורה לטבע של בית הספר, לא ראה עין בעין את אופייה הצופי של הקבוצה. כרוך הצליח לשכנע את ארתור בירם, מייסד ומנהל בית הספר הריאלי, בנחיצות החינוך הא-פורמלי. השבט (שם שנתן כרוך עצמו) הוקם בט"ו בשבט תרפ"ה (1925) שהוא גם יום הולדתו של כרוך. מאז ועד היום נחשב יום זה ל"יום ההולדת" של השבטים בישראל.

כשנה אחרי הקמת השבט, נסע כרוך על מנת להשלים את לימודיו בחו"ל.
מצבת אריה כרוך
אריה כרוך חתם בשם "מצביא שבט משוטטי בכרמל" על הצטרפות לתנועה הצופיות העולמית. מאחר שהתנועה הצעירה הייתה ללא שייכות פוליטית נתגלו משברי זהות בין חבריה. כרוך השתתף ב-1933 בכינוס של עשרים ושלושה מפקדי צופים משלוש הערים הגדולות, שבו הוחלט על . הוא נבחר לראש ההנהגה של תנועת הצופים וכתנועה א-מפלגתית החל לפעול להשגת חסות רשמית של מחלקת החינוך של הוועד הלאומי. חסות שנמשכת עד היום בידי משרד החינוך.

כמורה למתמטיקה הוציא כרוך מספר ספרי לימוד. כרוך קיבל את אות "יקיר חיפה" ב-1970. הוא נקבר בבית הקברות חוף הכרמל בחיפה, ועל מצבתו חוקק סמל תנועת הצופים העבריים. על שמו רחוב בשכונת רמת בגין בחיפה.

נשא לאישה את קלרה, בנו הוא ד"ר אילן עמית, גם הוא מתמטיקאי.

==לקריאה נוספת==
* 

==קישורים חיצוניים==
* 
* 
* 

==הערות שוליים==

קטגוריה:תנועת הצופים בישראל
קטגוריה:אנשי העלייה השנייה
קטגוריה:אנשי חינוך ישראלים
קטגוריה:סגל בית הספר הריאלי
קטגוריה:ישראלים ילידי אוקראינה
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1892
קטגוריה:ישראלים שנפטרו ב-1983
שאולי הלוי

שאולי הלוי (נולד ב-20 במאי 1977) הוא במאי דיבוב, מפיק דיבוב ומדבב ישראלי.

== ביוגרפיה ==
הלוי נולד בישראל. הוא בוגר הסטודיו למשחק ניסן נתיב בירושלים.

ב-1997 החל הלוי לדבב באולפני תומיתות לצד המדבבים דן שצברג, אסף אבידן וגדי לוי. בין הסדרות בהן דיבב נכללות "בוב הבנאי" (מאק ורולי), "נדב ידי זהב" (פיליפס), "הדרדסים" (גרגמל), "דן הדוור" (מר כהן ופקד משה), "פנדה ג'ין ג'ין" (גרימסטר), "פימפה" (ארמנדו), "רחוב החיות 64", "הילדים מארץ עוץ" ו"שלוש, שתיים, אחת - פינגווינים!" (קווין).

בשנת 2000 ביצע שירי פתיחה כגון "רולי פולי אולי", "צ'רלי צוק", "בית משותף" ו"בידאמן".

== חיים אישיים ==
הלוי נשוי והוא אב לשתיים, שאף הן עוסקות בדיבוב.

== קישורים חיצוניים ==
* 

קטגוריה:מדבבים ישראלים
קטגוריה:מפיקים ישראלים
קטגוריה:במאים ישראלים
קטגוריה:ישראלים שנולדו ב-1977
הכרת ארצות הברית בריבונות ישראל על רמת הגולן

נשיא ארצות הברית, דונלד טראמפ, הצהיר ב-21 במרץ 2019 שארצו מכירה באופן מלא בריבונות הישראלית ברמת הגולן. ב-25 במרץ 2019 חתם טראמפ על הצהרה שמכירה בריבונות ישראל על רמת הגולן.

==ההצהרה==
מיקום [[רמת הגולן, השטח שנכבש על ידי ישראל ב-1967|ממוזער|שמאל]]

ב-21 במרץ 2019 הצהיר הנשיא טראמפ כי "לאחר 52 שנים הגיע הזמן שארצות הברית תכיר באופן מלא בריבונות הישראלית ברמת הגולן, דבר חשוב מבחינה אסטרטגית וביטחונית לישראל וליציבות האזורית."

ארבעה ימים לאחר מכן, בטקס סמלי בבית הלבן במעמד ראש ממשלת ישראל, סגן נשיא ארצות הברית, מייק פנס, מייק פומפאו, ג'ארד קושנר, דייוויד פרידמן ואחרים, חתם טראמפ על הצהרה נשיאותית שמכירה בריבונות ישראל על רמת הגולן.

==תגובות==

=== בישראל ===
ראש ממשלת ישראל, בנימין נתניהו, הודה לנשיא טראמפ על ההצהרה. מאוחר יותר הודיע נתניהו כי בכוונתו לאשר הקמת יישוב חדש ברמת הגולן שייקרא רמת טראמפ, כמחווה על ההכרה.

ראש האופוזיציה, שלי יחימוביץ', אמרה כי "הצהרת טראמפ היא בעיקר סמלית, אך היא מבורכת ומשקפת את הקונצנזוס הישראלי לגבי מעמדה של רמת הגולן. [...] אין ספק שטראמפ מוסר את ההצהרה כדי להעניק בונוס לנתניהו במערכת הבחירות".

=== בעולם ===
מזכ"ל האו"ם, אנטוניו גוטרש, אמר כי "מעמדו של הגולן לא השתנה". המהלך האמריקני גרר גינוי, ביקורת או דחייה מצד: האיחוד האירופי, בריטניה, גרמניה, צרפת, בלגיה, ספרד, פולין, דרום אפריקה, טורקיה, מצרים, הליגה הערבית, רוסיה, ערב הסעודית, בחריין, קטר, כווית, ירדן, עיראק, איראן, לבנון, יפן, קובה, אינדונזיה, קנדה, פקיסטן, סודאן, מלזיה, וסין.

ביוני 2021 דווח באתר "" כי ממשל ג'ו ביידן צפוי לסגת מהחלטתו של טראמפ, ולהודיע כי הוא אינו מכיר בריבונות הישראלית על רמת הגולן. גורם מדיני בישראל הכחיש כוונה כזו. זמן קצר לאחר הדיווח פרסמה מחלקת המדינה של ארצות הברית הצהרה רשמית לפיה מדיניות ארצות הברית בנוגע לרמת הגולן לא השתנתה, ודיווחים האומרים אחרת הם שקריים.

==ראו גם==
* מעמדה המשפטי והבינלאומי של רמת הגולן
* הכרת ארצות הברית בירושלים כבירת ישראל

==קישורים חיצוניים==
* 

==הערות שוליים==

קטגוריה:2019 בארצות הברית
קטגוריה:2019 בישראל
קטגוריה:נשיאות דונלד טראמפ
קטגוריה:רמת הגולן
קטגוריה:גבול ישראל–סוריה
קטגוריה:יחסי ארצות הברית – ישראל
צדרפלטה

צדרפלטה (שם מדעי: Cedarpelta) הוא סוג של דינוזאור צמחוני ממשפחת האנקילוזאוריים. הוא חי במישורי אמריקה הצפונית בקרטיקון התחתון שלפני 116-109 מיליון שנה. המאובנים שלו התגלו ב-2001 בתצורות הרי צדר שביוטה ומהם קיבל הדינוזאור את שמו. הסיומת "pelte" משמעה "משוריין", עקב מבנה הלוחיות הגרמיות שלו. המאובנים כללו בעיקר שרידי גולגולת שבורה וחסרת חוטם ולסתות. 

הצדרפלטה היה דינוזאור משוריין הולך על ארבע שעל פי החוקר גרגורי ס. פאול הגיע לאורך של 7 מטרים ולמשקל 5 טונות. כמה חוקרים סוברים שהיה יותר קטן. אורך ראשו הגיע ל-60 ס"מ והוא היה בעל גבות משולשות וחרטום משולש בעל מקור קטן ושיניים קטנות. בדומה למרבית קרוביו הוא היה בעל מבנה גרמי מכוסה גבשושיות עצם להגנה והיה בעל זנב ארוך בקצהו, אולי מכיל "אלה" קטנה להגנה נוספת. לדינוזאור זה היו רגליים אחוריות מעט גבוהות מהקדמיות.

הצדרפלטה היה קדום יחסית לשאר קרובי משפחתו כמו האנקילוזאורוס וייתכן שהשתייך לקבוצה קדומה מעט. הדינוזאור הקרוב אליו ביותר הוא השמוזאורוס ממדבר גובי במונגוליה.

==קישורים חיצוניים==

קטגוריה:אנקילוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-2001
גוביזאורוס

גוביזאורוס (שם מדעי: Gobisaurus; מילולית: "לטאת גובי") הוא סוג של דינוזאור צמחוני בן למשפחת האנקילוזאוריים שחי בסין הפרהיסטורית לפני 92 מיליון שנה, בקרטיקון העליון.

מאובניו של הדינוזאור התגלו במשלחת מ-1959-1960 למדבר גובי של מונגוליה הפנימית, סין ומספר שלדים נוספים התגלו בין 1990 ל-1997. ממצאים אלה השתייכו למין דינוזאור אחד, Gobisaurus domoculus שקיבל את שמו ב-2001 מפיליפ קורי ושאו קסיג'ין (Zhao Xijin). המשמעות של שם המין היא: "נחבא מהנוף", עקב הימצאותו לאחר 3 חודשי חיפושים.
== מאפיינים ==
דינוזאור זה הגיע, ע"פ החוקר גרגורי ס. פאול לאורך 6 מטרים ולמשקל 2.5 טונות והוא היה מכוסה בגבשושיות גרמיות על פני גופו והוא היה קרובו של השמוזאורוס, מאותו אזור. אורך הגולגולת שלו הגיעה ל-46 ס"מ. הוא היה צמחוני בעל שורת שיניים אחוריות גדלות וקצה החרטום הגדול כוסה במקור קרני. לדינוזאור זה היו נחיריים בולטים גדולים מאוד.

ככל הנראה הוא היה סוג פרימיטיבי במשפחת האנקילוזאוריים ולעיתים משויך יחד עם השמוזאורוס הקרוב לתת-משפחה Shamosaurinae.

==קישורים חיצוניים==

*
קטגוריה:אנקילוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי פיליפ קורי
קטגוריה:מאובני טקסונים שתוארו ב-2001
נסדר מעגל גדול

נסדר מעגל גדול הוא שיר ילדים פופולרי אותו כתבה והלחינה שָׂרָה לֵוִי-תַּנַּאי. השיר בדרך כלל נלמד כבר בגני הילדים. השיר הופיע בספר/חוברת "בזמר ובמחול" בהוצאת הספרייה למוזיקה ע"ש נסימוב בשנת 1977.
שרה לוי-תנאי הייתה גם כוריאוגרפית, וכן עבדה כגננת, מה שהביא אותה להוסיף לשיר פן ריתמי, בו לכל כמה מילים יש תנועה ספציפית עליה חוזרים, וכן משחק תוך כדי שירה.

== מילות השיר ==
מעגל ילדים

נְסַדֵּר מַעְגָּל גָּדוֹל

וְנֵצֵאָה בְּמָחוֹל

כַּף נִמְחָא

נִסְתּוֹבֵבָה בְּשִׂמְחָה!

נסדר מעגל גדול

ונצאה במחול

רגל הך! רגל הך!

נסתובבה ונשמח

נסדר מעגל גדול

ונצאה במחול

כפוף הצד, כפוף הצד

רד לאט ואל תרעד

נסדר מעגל גדול

ונצאה במחול

מי עצוב? מי כפוף?

יש להיות גדול, זקוף

==ראו גם==
* באנו חושך לגרש - שיר נוסף של שרה לוי-תנאי
* ליצן קטן שלי - שיר נוסף של שרה לוי-תנאי
==קישורים חיצוניים==
* http://stereo-ve-mono.com/12224

== הערות שוליים ==

קטגוריה:שירי ילדים
CCTV-1

CCTV-1 הוא ערוץ הטלוויזיה המרכזי בסין, והראשון שהחל לשדר במדינה. זהו ערוץ ציבורי, המופעל בידי הטלוויזיה המרכזית של סין.

== היסטוריה ==
=== טלוויזיית פקינג (2 במאי 1958 - 30 באפריל 1978) ===
הערוץ מותג בתחילה כ"טלוויזיית פקינג (בייג'ינג)", והושק כניסיון ב-2 במאי 1958. השידורים הקבועים החלו באופן רשמי למשך 4 שעות וחצי מדי יום החל מ-2 בספטמבר 1958. לערוץ הוענק רישיון לשידורים יבשתיים חינמיים עד שנת 1960, וכידוע, השידורים מתקיימים עד היום. הערוץ החל לערוך ניסיונות שידור בצבע ב-1971, ומאוחר יותר ב-1972 השיק שידורי לוויין עבור אירועים מרכזיים. שידור מלא בצבע החל ב-1977. 

=== הטלוויזיה המרכזית של סין (1 במאי 1978 - הווה) ===
ב-1 במאי 1978, שונה שם הערוץ ל"הטלוויזיה המרכזית של סין" (China Centarl Television או CCTV), באישור הוועד המרכזי של המפלגה הקומוניסטית הסינית. ב-1984 החל שידור לווייני מקומי, באמצעות הלוויין Song Dang Hong 2. ב-1988 החלו בשידורי סטריאו, ואילו בשנת 2002 עבר הערוץ לשידורים דיגיטליים. כעבור שנתיים, ב-1 באוקטובר 2004 החלו בערוץ בשידור רציף במשך 24 שעות ביממה. כמה שנים מאוחר יותר, ב-28 בספטמבר 2009 הוסבו שידורים אלו לשידורים בחדות גבוהה (HD).

== שעות שידור ==
כל שעות השידור המובאות הן לפיה שעון בייג'ינג:
{| class="wikitable"
|+
!תאריך התחלה
!תאריך סיום
!שעות שידור
|-
|2 בספטמבר 1958
|30 באפריל 1978
|19:00-22:30
|-
|1 במאי 1978
|27 בינואר 1987
|17:00-23:30
|-
|28 בינואר 1987
|30 באפריל 1993
|08:25-23:50
|-
|1 במאי 1993
|30 ביוני 1997
|06:50-00:50
|-
|1 ביולי 1997
|7 ביולי 2001
|05:55-01:10
|-
|8 ביולי 2001
|7 במאי 2003
|05:55-01:45
|-
|8 במאי 2003
|1 באוקטובר 2004
|05:55-02:05
|-
|1 באוקטובר 2004
|הווה
|24 שעות ביממה
|}

== ראו גם ==
* BBC One
* הערוץ הראשון
* SVT1

== קישורים חיצוניים ==
* 

קטגוריה:ערוצי טלוויזיה סיניים
קטגוריה:הרפובליקה העממית של סין: טלקומוניקציה
ניובררזאורוס

ניובררזאורוס (שם מדעי: Niobrarasaurus) הוא סוג דינוזאור צמחוני בן לקבוצת האנקילוזאורים אשר חי באמריקה הצפונית לפני 87-82 מיליון שנה. דינוזאור זה התגלה ב-1995 בתצורות ניובררה שבמערב קנזס וקיבל מהם את שמו. הוא השתייך למשפחת הנודוזאוריים והיה אולי קרובו של הנודוזאורוס.

ב-1930 נמצא בקנזס מאובן מהמין Niobrarasaurus coleii אשר שויך לסוג היירוזאורוס (Hierosaurus) ובהמשך עקב הבדלים שונים הועבר לסוג זה. מאובנים אלה עברו ב-2002 למוזיאון הטבע של סטרנברג בקנזס. המאובנים שלו היו קטועים ושבורים אך הוא היה קשור משפחתית לנודוזאורוס והיה בעל לוחיות שריון, גפיים קצרות וזנב ארוך אך חסר אלה בקצה. האורך שלו הגיע ל-6.5 מטרים.

דינוזאור זה חי לחופי הים הפנימי המערבי לצד דינוזאורים צמחוניים כמו הקלאוזאורוס וזוחלים ימיים שונים.

==קישורים חיצוניים==

קטגוריה:נודוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1995
איינשטיין (מכתש פגיעה)

מכתש איינשטיין הוא מכתש פגיעה שנמצא בצידו המערבי של הירח. המכתש קרוי על שמו של הפיזיקאי היהודי אלברט איינשטיין. גרסה רחבה ולא רשמית פורסמה על ידי פטריק מור בשנת 1939. באמצע המאה ה-20, המהנדס הוולשי יו פרסי וילקינס קרא למכתש זה מכתש קאראמואל אחרי הסכולסטיקן הספרדי קתולי חואן קאראמואל אי לובקוביץ. המכתש היה מוכר בשם זה עד ל-1964 למרות שהאיגוד האסטרונומי הבינלאומי לא הכיר בשם זה.

== לקריאה נוספת ==
<div class="mw-content-ltr">
* The geologic history of the Moon, 1987, Wilhelms, Don E.; with sections by McCauley, John F.; Trask, Newell J. USGS Professional Paper: 1348. Figure 3.9 A ([https://pubs.er.usgs.gov/publication/pp1348 online])
* 
</div>

== קישורים חיצוניים ==

<div class="mw-content-ltr">
* 
</div>

== הערות שוליים ==

קטגוריה:מכתשי פגיעה על הירח
הספרוזאורוס

איור אפשרי
הספרוזאורוס (שם מדעי: Hesperosaurus; מילולית: "לטאה מערבית") הוא סוג של דינוזאור ממשפחת הסטגוזאוריים אשר חי ביורה העליון לפני 156 מיליון שנה. מאובניו התגלו ב-1985 בתצורת מוריסון במונטנה ובויומינג. בסוג זה היה מין אחד, Hesperosaurus mjosi שקיבל את שמו ב-2001 מהחוקרים קנת' קרפנטר, קליפורד מילס וקרן קלוורד.

אורכו של דינוזאור זה הגיע ל-6-7 מטרים ומשקל ל-2-3.5 טונות. בצורתו דמה לסטגוזאורוס, קרובו הגדול יותר והוא היה בעל שתי שורות של מעל 10 לוחיות גדולות מעוגלות שהתחברו לחוליותיו ושימשו לחימום היצור. הראש היה קטן יחסית ובעל מקור צר ומעל 20 שיניים חלשות. כמו הסטגוזאורוס הוא היה בעל זנב עם 4 דורבנות גדולים ששימשו לדקירת אויבים אפשריים. כמה חוקרים סוברים שהוא היה בעל דו-צורתיות זוויגית בשל הבדלים בגודל הלוחיות.

ההספרוזאורוס חי במישורי אמריקה השופעים וליחך עלי מחטניים, ציקסים ושרכים. הוא התגונן מטורפים כמו האלוזאורוס באמצעות הצלפה של זנבו הדוקרני.

==קישורים חיצוניים==

*
קטגוריה:סטגוזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-2001
פרקופה

פרקופה (בהונגרית: Perkupa) הוא כפר קטן במחוז בורשוד-אבאוי-זמפלן שבצפון מזרח הונגריה. 

בפרקופה חיו מעט יהודים ובמקום קיים עדיין בית קברות יהודי.

{| class="wikitable"
! שנה
! כמות יהודים 
! כלל האוכלוסייה 
|-
|1840
|10
|
|-
|1880
|40
|958
|-
|1910
|18
|
|-
|1920
|30
|
|-
|1930
|14
|
|-
|1941
|16
|989
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
מוגנופטרוס

מוגנופטרוס (שם מדעי: Moganopterus) הוא סוג של פטרוזאור גדול אשר חי בקרטיקון התחתון לפני 124.5 מיליון שנה. מאובניו התגלו ב-2012 בתצורת יישיין שבמחוז ליאונינג שבסין בידי החוקר לו ג'ונצ'נג וצוותו. הוא קיבל את שמו מהשם: "Mogano" שלקוח מחרב מתוך אגדת חרבות סינית עם הסיומת "pteron" שפירושה: "כנף".
== מאפיינים ==
המוגנופטרוס היה מעופף עצום בעל גולגולת ארוכה באורך 95 ס"מ עם כרבולת עצם בקצה וחוליות צוואר באורך 14.5 ס"מ. הוא היה בעל מוטת כנפיים של 5–7 מטרים כנראה, מה שהופך אותו לאחד מהמעופפים הגדולים מעולם. המוגנופטרוס השתייך כנראה למשפחת הקטנוצ'סמטיים. לפטרוזאור זה היו לסתות ארוכות ודקות עם 15 שיניים בלסת העליונה ו-17 בתחתונה והן היו דקות ונועדו לשליית דגים מהמים. הצוואר היה עבה ואולי היה לפטרוזאור שק כשל שקנאי.

פטרוזאור זה חי לצד פאונה נכחדת של דינוזאורים מנוצים שונים ומיני זוחלים ויונקים קדומים לצד סביבה ממוזגת של עצים מחטניים
==קישורים חיצוניים==

קטגוריה:קטנוצ'סמטיים
קטגוריה:פטרוזאורים שחיו בקרטיקון תחתון באסיה
קטגוריה:טקסונים שתוארו בידי לו ג'ונצ'נג
רקצה

רקצה (בהונגרית: Rakaca) הוא כפר קטן במחוז בורשוד-אבאוי-זמפלן שבצפון מזרח הונגריה. 

ברקצה חיו מעט יהודים.

{| class="wikitable"
! שנה
! כמות יהודים 
! כלל האוכלוסייה 
|-
|1840
|23
|
|-
|1880
|61
|684
|-
|1910
|50
|
|-
|1920
|40
|
|-
|1930
|28
|
|-
|1941
|22
|964
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
הר אש (אנטארקטיקה)

הר אש (באנגלית: Mount Ash) הוא הר בהרי דרווין שבאנטארקטיקה. 

גובהו של ההר 2,025 מטרים מעל פני הים. 

ההר מתנשא מעל הצד הצפונית של קרחון הת'רטון. 

ההר מצוי 20 קילומטרים דרומית מערבית לצוק ג'אנקשן.

== היסטוריה ==
=== גילוי ההר ===
ההר מופה לראשונה על ידי הסקר הגאולוגי של ארצות הברית, באמצעות סקרים שבוצעו בעזרת טלורומטר, ותצלומי אוויר שבוצעו על ידי צי ארצות הברית בין השנים 1963–1959. 

=== מקור השם ===
שמו של ההר ניתן לו על ידי הוועדה המייעצת לשמות אנטארקטיים. 

ההר נקרא על שם ראלף אי. אש ׁ(Ralph E. Ash), מכונאי שהיה חבר משלחת מקמורדו חוצת הקוטב הדרומי של ארצות הברית (U.S. McMurdo-Pole traverse party) בעונת מחקר 1961–1960.

== לקריאה נוספת ==

<div class="mw-content-ltr">• WARWICK F. VINCENT, CLIVE HOWARD-WILLIAMS, [http://www.cen.ulaval.ca/warwickvincent/PDFfiles/88.pdf Nitrate-rich inland waters of the Ross Ice Shelf region, Antarctica], Antarctic Science 6 (3): 339-346 (1994), P 340</div>

<div class="mw-content-ltr">• Lorna Louise Thurston, [https://ir.canterbury.ac.nz/bitstream/handle/10092/14118/Lorna%20Thurston_244584_assignsubmission_file_V2%20FINAL%20ANTARCTIC%20FLUVIAL%20GEOMORPHOLOGY-2-2%20(1).pdf?sequence=1 A PILOT FRAMEWORK AND GAP ANALYSIS TOWARDS DEVELOPING A FLUVIAL CLASSIFICATION SYSTEM IN THE ROSS SEA REGION ANTARCTICA], P 23</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:643 הר אש] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19775 הר אש] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=136062 הר אש] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=564&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אש] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=16413&fid=antgeo_125 תצלום לוויין של אזור הר אש]
* [https://www.yr.no/place/Antarctica/Other/Ash,_Mount/long.html תחזית מזג אוויר עדכנית ארוכת טווח עבור הר אש]

== הערות שוליים ==

אש
אש
אש
הר אש (קולומביה הבריטית)

הר אש (באנגלית: Mount Ash) הוא הר באי ונקובר בפרובינציית קולומביה הבריטית שבקנדה. 

ההר ממוקם בשטח מחוז בירת קולומביה הבריטית. על מורדות ההר מצוי פארק הר אש.

גובהו של ההר 219 מטרים מעל פני הים. 

ההר ממוקם בסמוך לאגם מת'סון וצפונית לאי גילספי שבמרכז האגם.

== היסטוריה ==
=== מקור השם ===
הר אש, כמו גם אגם אש ונהר אש הסמוכים לו, נקראים על שם הרופא ג'ון אש, שהיה אחד מתומכי משלחת החקר של האי ונקובר (Vancouver Island Exploring Expedition) בראשות רוברט בראון בשנת 1864.

== קישורים חיצוניים ==
* [http://www4.nrcan.gc.ca/search-place-names/unique/JDBEY הר אש] באתר השמות של ממשלת קנדה
* [https://mapcarta.com/24505224 מפת אזור הר אש]
* [https://www.yr.no/place/Canada/British_Columbia/Mount_Ash/ תחזית מזג אוויר עדכנית ארוכת טווח עבור הר אש]
** [https://www.yr.no/place/Canada/British_Columbia/Mount_Ash/statistics.html סטטיסטיקות מזג אוויר עבור הר אש]
* [https://naturepei.files.wordpress.com/2017/12/nhs224-illustrated.pdf הצמחייה על הר אש]

== הערות שוליים ==

אש
אש
רקצאסנד

רקצאסנד (בהונגרית: Rakacaszend) הוא כפר קטן במחוז בורשוד-אבאוי-זמפלן שבצפון מזרח הונגריה. 

ברקצאסנד חיו מעט יהודים ובמקום קיים עדיין בית קברות יהודי.

{| class="wikitable"
! שנה
! כמות יהודים 
! כלל האוכלוסייה 
|-
|1840
|29
|
|-
|1880
|58
|626
|-
|1910
|27
|
|-
|1920
|36
|
|-
|1930
|38
|
|-
|1941
|40
|757
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
איסטיודקטילוס

איסטיודקטילוס (שם מדעי: Istiodactylus; משמעות שמו: "כנף-מפרש") הוא סוג של פטרוזאור גדול אשר חי בקרטיקון הקדום לפני 120–125 מיליון שנה. המאובנים של פטרוזאור זה התגלו באי וויט שמדרום לבריטניה מהמין I. latidens. במשך שנים נחשב המין שנמצא נחשב למין הדרומזאור אורניתודסמוס ורק ב-2001 נחשב לפטרוזאור והועבר לסוג זה. מין נוסף התגלה ב-2006 בסין ונקרא I. sinensis אך כמה מהחוקרים סוברים שמין זה שייך לסוגים אחר ממשפחת האיסטיודקטיליים (Istiodactylidae).
== מאפיינים ==
האיסטיודקטילוס היה פטרוזאור גדול בעל מוטת כנפיים של 4.3-5 מטרים, גדול יותר מאלבטרוס נודד והייתה לו גולגולת ארוכה מאוד משולשת שבורה. מדידה משוערת של אורך הגולגולת מעלה שהגיעה ל-56 ס"מ, אם כי כמה חוקרים סוברים שההערכה מופרזת והייתה קרובה יותר לאורך 46 ס"מ. גולגולת זו הייתה בעלת בסיס גבוה מאוד ודמתה למקור של קלאו או טוקן אך מחודדת בקצוות שהסתיימו במספר שיניים דמויי אזמל. העיניים בלטו מבסיס הראש ועוגנו בשרירים מיוחדים. כמו מרבית הפטרוזאורים הוא הכיל שערות עדינות על גופו והיה בעל שרירי כנפיים שיכלו להינעל כדי לדאות ביעילות.

פטרוזאור זה דמה במראהו לאורניתוכיירוס אך היה בעל ראש מוגבה יותר ובעל פחות שיניים. במשך שנים חשבו שהוא צד בדומה לאנפות או לגזרנים בטבילת ראש במים ושליית דגים. עם זאת המבנה של שיניו דמו לשיניים חותכות כמו אלה של כריש הסיגר וייתכן שהותאמו לאכילת נבלות, כך שהפטרוזאור אולי ניזון מנבלות כמו נשרים.

למרות שלא ניזון מדגים נראה ממאובנים שהוא התגלה בסמוך למקווי מים מתוקים ולחופי ימים.

==קישורים חיצוניים==

קטגוריה:בעלי חיים שתוארו ב-1901
קטגוריה:טקסונים שתוארו בידי הארי גובייר סיילי
קטגוריה:פטרנודונטואידה
קטגוריה:פטרוזאורים שחיו בקרטיקון תחתון באירופה
קטגוריה:פטרוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2001
ליאונינגופטרוס

ליאונינגופטרוס (שם מדעי: Liaoningopterus; משמעות שמו: "המעופף של ליאונינג") הוא סוג של פטרוזאור ממשפחת האנהגואריים, אשר חי בתור הקרטיקון לפני 120 מיליון שנה בסין.

מאובניו של הפטרוזאור התגלו בליאונינג בידי החוקרים וונג שיאולינג וג'ואו ג'ונגה ב-2003 והכילו שרידי אצבעות, שיניים ומספר חוליות מקוטעות. פטרוזאור זה היה בעל גולגולת ארוכה באורך 61 ס"מ עם לסתות ארוכות ודקות שבחלקן הקדמי שיניים שצורתן חרוטית ומעוקלת קלות. השיניים הקדמיות בלסת העליונה של הליאונינגופטרוס הן שיני הפטרוזאור הארוכות ביותר שנמצאו עד כה, ואורכן 81 מ"מ. מוטת כנפיו של הפטרוזאור הגיעה עד 5 מטרים, כאורך הגלילים הגיעו ל-50 ס"מ. ככל הנראה הוא דאה על זרמי אוויר חם. מבנה הגולגולת מרמז שהיה ניזון מדגים.<ref></ref>

הוא היה קרוב משפחתו של האנהגוארה ובעל קרבה רחוקה יותר לאורניתוכיירוס והטרופאוגנטוס, וככל הנראה, הוא חי בקרבת ימים וחופים.

==קישורים חיצוניים==

* 
* 

== הערות שוליים ==

קטגוריה:אנהגואריים
קטגוריה:פטרוזאורים שחיו בקרטיקון תחתון באסיה
אליזבת אנדריאסן

אליזבת גונילה אנדריאסן (בנורווגית: Elisabeth Gunilla Andreassen; נולדה ב-28 במרץ 1958) היא זמרת נורווגית, שהייתה שותפה לזכייה באירוויזיון 1985.

==ביוגרפיה==
אנדריאסן נולדה בגטנבורג שבשוודיה להורים נורווגים, ב-1979 התגלתה על ידי המוזיקאי לאס הולם וב-1980 הצטרפה אליו כחברה בהרכב המוזיקלי "Chips".

לאחר עזיבתו של הולם את ההרכב היא ייצגה את שוודיה באירוויזיון 1982 ביחד עם הזמרת קיקי דניאלסון עם השיר "Dag efter dag" והם הגיעו למקום השמיני. ובאותה השנה אף הופיעה בסרט הדרמה "Klippet".

בשנת 1985 הגיעה למקום הראשון באירוויזיון, שנערך בעיר הולדתה, ביחד עם האנה קרוג כצמד "בוביסוקס!" עם השיר "La det swinge".

בנוסף, היא ייצגה את נורווגיה באירוויזיון 1994 ביחד עם יאן ורנר דניאלסן וכזמרת סולנית באירוויזיון 1996, בכך היא מחזיקה בשיא כאחת מהזמרת שהשתתפו במספר הרב ביותר של פעמים בתחרות. כמו כן, היא השתתפה עוד מספר פעמים במלודיפסטיבלן ובקדם האירוויזיון הנורווגי.

ב-2006 שיחקה בתפקיד הראשי בסרט הטלוויזיה "Fridtjofs jul".

נשואה לטור אנדרסן ולהם שתי בנות.

==קישורים חיצוניים==

* 

קטגוריה:קצרמר שוודים

קטגוריה:זמרות נורווגיות
קטגוריה:משתתפי אירוויזיון 1996
קטגוריה:זוכי האירוויזיון
קטגוריה:משתתפי אירוויזיון 1994
קטגוריה:משתתפי אירוויזיון 1982
קטגוריה:זוכי האירוויזיון: נורווגיה
קטגוריה:מתחרי רוקדים עם כוכבים (נורווגיה)
קטגוריה:משתתפי מלודיפסטיבלן 1990
קטגוריה:משתתפי מלודיפסטיבלן 2002
קטגוריה:משתתפי מלודיפסטיבלן 2011
קטגוריה:נורווגיות שנולדו ב-1958
קטגוריה:נורווגים שנולדו ב-1958
פוספטודרקו

פוספטודרקו (שם מדעי: Phosphatodraco; מילולית: "דרקון זַרְחָה") הוא סוג של פטרוזאור ממשפחת האזדרקיים אשר נמצא בשנת 2000 ליד העיר קוריבגה שבמרכז מרוקו ותואר ב-2003. המאובנים כללו שרידי חוליות צוואר ארוכות, אחת מהם באורך 30 ס"מ, השלמות ביותר שנמצאו מבני משפחת האזדרקיים. שם המין נקרא על חבל הארץ הקדום מאוריטניה.

== מאפיינים ==
הפוספטודרקו היה מראשוני בני משפחתו שהתגלו בצפון אפריקה, אך בהמשך התגלו עוד מינים כמו האלנקה. הוא היה קרובו של הקוואצלקואטלוס, גדול המעופפים מעולם וכנראה נראה כמותו.

מעופף גדול זה היה בעל מוטת כנפיים של 5 מטרים והיצור היה בעל לסתות ארוכות ודקות כמו מקור חסידה גדולה שהיו חסרות שיניים. היה לו צוואר ארוך מאוד שאולי גרם לתנועה מגושמת על הקרקע. כנראה שהוא ניזון כמו מרבו מנבלות של דינוזאורים טורפים ואולי תפס יצורים קטנים במקורו.

הוא חי בקרטיקון העליון שלפני 66 מיליון שנה ונכחד עם הכחדת הקרטיקון הגדולה.

== בתרבות ==
*זוחל מעופף זה נראה בסדרה כוכב פרהיסטורי.

==קישורים חיצוניים==

קטגוריה:אז'דרכיים
קטגוריה:פטרוזאורים שחיו בקרטיקון עליון באפריקה
צמיד כושר

צמיד כושר של חברת [[Fitbit המציג בזמן אמת מידע אודות קצב פעימות הלב]]
צמיד כושר הוא מכשיר אלקטרוני המשמש למעקב אחר מידע הקשור לכושר גופני כגון ספירת צעדים, חישוב כמות הקילומטרים שהולכים, חישוב רמת הפעילות הגופנית הכוללת, חישוב שריפת קלוריות, ובמקרים מסוימים גם פיקוח על קצב פעימות הלב ועל ואיכות השינה. זהו סוג של מחשוב לביש ומסונכרנים, במקרים רבים באופן אלחוטי, עם מחשב או טלפון חכם. המטרה העיקרית של צמיד הכושר היא להגביר את המוטיבציה של המשתמש, ולאפשר לו לשפר את ביצועיו. צמידי כושר הם למעשה גרסאות משודרגות של פדומטרים (מד צעדים).

חלק מצמידי הכושר מסוגלים ליידע את המשתמשים כאשר הם ביצעו מטרות יומיות כמו ללכת מעל ל-10,000 צעדים ביום, או כאשר הם אינם פעילים לאורך זמן רב מדי, וכמו גם לספק דוחות ותרשימים על הפעילות הגופנית היומית והחודשית.

חלק גדול מההצלחה של צמידי הכושר נובעת מהממד החברתי של שיתוף המידע באמצעות מדיה חברתית והתחרות על השגת תוצאות גבוהות יותר בין בני זוג או קולגות.

== יצרני צמידי כושר ==
* Fitbit - מייצרת את צמידי הכושר Fitbit Flex, Fitbit Uno, Fitbit Cremallera, Fitbit Surge, Fitbit Cargo, Fitbit Cargo HR.
* גרמין - מייצרת את צמידי הכושר Garmin Vivofit, Garmin Vivofit 2, Garmin Vivosmart, Garmin Vivoactive Huawei.
* מיקרוסופט - מייצרת את צמיד הכושר Microsoft band.
* נייקי - מייצרת את צמידי הכושר Nike+ FuelBand y Nike+ FuelBand SE.
* סמסונג - מייצרת את צמיד הכושר Samsung Gear Fit.
* סוני - מייצרת את צמידי הכושר Sony SmartBand SWR10, Sony SmartBand Talk SWR30.
* Xiaomi - יצרנית של Xiaomi Mi Band

==קישורים חיצוניים==

==הערות שוליים==

קטגוריה:ציוד ספורט
קטגוריה:מכשירי מדידה
קטגוריה:מחשוב לביש
כושר
מני צוקרל

מנחם (מני) צוקרל (נולד ב-8 בפברואר 1983) הוא שחקן, חקיין, כוכב ילדים, קומיקאי ובדרן ישראלי. הוא מוכר בשם הבמה "מני ממטרה".

== ביוגרפיה ==

מני צוקרל נולד בכפר סבא לאלי, ממוצא טורקי ותלמה, ילידת הודו. שם הבמה שלו, "מני ממטרה", הומצא בידי חבריו עוד בילדותו, בעקבות חיקוי הממטרה שהיה עושה להם, והשם ליווה אותו מאז לאורך השנים.

טרם שירותו הצבאי, השלים צוקרל לימודי עתודה טכנולוגית במסלול הנדסאי תעשייה וניהול. ב-2003 התגייס לצבא ושובץ לשרת במקצוע שרכש במחלקת הבינוי והתקציבים של בה"ד 20, שם גילו במהרה את כישוריו הבימתיים והוסיפו לו תפקיד נוסף - "סטנדאפיסט צבאי". כך, ההופעה הראשונה שלו הייתה מול 600 חניכים מחיל החימוש.

לאחר סיום שירותו הצבאי הצטרף צוקרל ב-2007 לצוותי בידור במלונות באילת.

ב-2009 החל צוקרל להופיע בימי הולדת, לצד עבודה בצוות הבידור של ה"מימדיון". שם הכיר את אורן פודור, שהיה לשותפו למופעי סטנד-אפ. השניים כתבו קטעי מערכונים בהם הופיעו במועדוני סטנדאפ ואף בתוכניות בערוץ ביפ. לאחר החלטתו של פודור לפרוש מפעילות כחלק מצמד הבדרנים, עבר צוקרל להתמקד בהופעות לילדים.

ב-2013 השתתף בקליפ שכלל אומני ילדים ונוצר למען הצלת הילד אליעזר חיים, שם פגש לראשונה את יובל שם-טוב, הידוע כ"יובל המבולבל". 

בשנת 2014 השתתף צוקרל כאורח בסדרה "מר עגבנייה" בכיכובו של יובל המבולבל. לאחר מכן הגה ויצר עימו שם-טוב, שהפך למנהלו האמנותי של צוקרל, את הדמות "מני ממטרה", והשניים כתבו והלחינו את המערכונים. שנה לאחר מכן החל צוקרל להיות מיוצג על ידי חברת NMC בשיתוף עם שם-טוב.

ב-2016 החל להופיע במופע משלו והצטרף להפקת הקיץ "פסטיפאן - הפתעה בחופשה".

בהמשך, הופיע ברצף של הפקות לחג החנוכה: ב"אופס הילדים התכווצו" (ב-2016), שנה אחר כך בהפקה "מותק הטרול הקסום". 

בשנת 2018 השתתף ב"קסם של משחק". 

בחנוכה 2019 כיכב בהפקה "מותק - גיבורי החלומות". בפברואר של אותה השנה השתתף בפרסומת לחברת "פלאפון", ובאותה שנה החל להשתתף בסדרה "מה קרה למני ממטרה?". 

ב-2020 פורסמה סדרה חדשה בשם "מני ממטרה והמלון המטורף". 

בשנת 2021 השתתף בפעם השלישית במופע "מותק של משפחה".

בחנוכה של שנת 2022 השתתף במחזמר "הצגה של משפחה" לצד אשתו פרלה דנוך, מיכאל ושירן ספיר והשחקן מני צור.

במלחמת חרבות ברזל התפרסם כי צה"ל השמיע למחבלי חמאס במשך שעות רבות את השיר "מני ממטרה" כששהו במעצר.<ref></ref>

==חיים אישיים==
צוקרל נשוי לשחקנית פרלה דנוך, בתו של הזמר רמי דנוך. השניים השתתפו בתוכנית המציאות "זוג מנצח VIP", ששודרה בשנת 2021.

==קישורים חיצוניים==
*

*[https://www.nmcyoung.co.il/meni_mamtera מני ממטרה] , באתר NMC

== הערות שוליים ==

קטגוריה:בדרנים ישראלים
קטגוריה:שחקני ערוץ הופ!
קטגוריה:אמנים ישראלים הידועים בשם במה
קטגוריה:הנדסאים ישראלים
קטגוריה:משתתפי מותק של פסטיבל
קטגוריה:מתחרי זוג מנצח VIP
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:כפר סבא: אישים=
קטגוריה:בוגרי אורט שפירא (כפר סבא)
קטגוריה:ישראלים שנולדו ב-1983
קטגוריה:כוכבי ילדים
לנצ'יה גמא

לנצ'יה גמא (באיטלקית: Lancia Gamma) היא מכונית סלון מתוצרת יצרנית הרכב האיטלקית לנצ'יה אשר יוצרה בין השנים 1976–1984.

==תצורות "לנצ'יה גמא"==
* 4 דלתות - פסטבק סלון. 

* 2 דלתות - קופה.

==סדרות "לנצ'יה גמא"==
* סדרה ראשונה - יוצרה בין השנים 1976-1979, יוצרו 4,315 יחידות.
* סדרה שנייה - יוצרה בין השנים 1980-1984, יוצרו 2,474 יחידות.

==דגמים (לפי מנוע)==
* "Gamma 2000".
* "Gamma 2500".
* "Gamma 2500 i. e".

=="לנצ'יה גמא"==
* יוצרו 6,790 יחידות.
* 5 נוסעים (דגם 4 דלתות).
* מנוע הנעה קדמית.
* מכונית הקונספט לנצ'יה מגגמה מסוג מיניוואן קומפקטי שהוצגה בשנת 1978 מבוססת על הפלטפורמה של "לנצ'יה גמא".

== תמונות ==
<gallery mode="packed" heights="120">
קובץ:Lancia Motor Club AGM 2010 Thame Oxford IMG 2665 - Flickr - tonylanciabeta.jpg | "לנצ'יה גמא" 
קובץ:1980 Lancia Gamma 2500 Berlina Front.jpg | "לנצ'יה גמא", שנת 1980 
קובץ:Gamma berlina.jpg | "לנצ'יה גמא" 
קובץ:Lancia Gamma C849RPN (2).jpg | "לנצ'יה גמא" 
קובץ:Gamwiki.jpg | "לנצ'יה גמא" - קופה
קובץ:Lancia Gamma Coupé 2500 IE front.JPG | "לנצ'יה גמא" - קופה, דגם "2500 IE"
קובץ:Lancia Gamma Coupé (38625578046).jpg | "לנצ'יה גמא" - קופה
קובץ:Lancia Gamma Coupé 2500 1979 Bailly Mars 2011.jpg | "לנצ'יה גמא" - קופה
קובץ: 1982 Lancia Gamma Coupe Fi Automatic 2.5 Front.jpg | "לנצ'יה גמא" - קופה, שנת 1982
</gallery>

==ראו גם==
* לנצ'יה
* לנצ'יה 2000

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1976
קטגוריה:מכוניות סלון
קטגוריה:מכוניות קופה
גמא
קטגוריה:כלי רכב איטלקיים
נמיקולופטרוס

נמיקולופטרוס (שם מדעי: Nemicolopterus; משמעות השם: "כנף של תושב יער") הוא סוג של זוחל מעופף מהסדרה הקדומה פטרוזאורים. הוא חי לפני 120 מיליון שנה לערך, בתקופת הקרטיקון של סין. מאובני הפטרוזאור התגלו ב-2008 בתצורת ג'יופוטאנג, מחוז ליאונינג שבצפון סין כחלק מאוסף של "המכון לחולייתנים פלאונתולוגים ופלאואנתרופולוגים" של בייג'ינג. המאובנים השתייכו למין יחיד - Nemicolopterus crypticus. השם "kryptos" משמעו "מתחבא".
== מאפיינים ==
הנמיקולופטרוס היה הקטן שבכל מיני הפטרוזאורים מעולם והוא היה בעל מוטת כנפיים של 25 ס"מ בלבד, כמו של דרור הבית. ממצאים של עצמות החזה מוכיחים שמדובר היה בפרטים בוגרים לגמרי, אם כי כמה החוקר דארן נאיש סובר שהפרט רק החל לעוף ואולי היה קרוב בגודלו לסינופטרוס (Sinopterus). 

למרות גודלו הקטן הוא דווקא היה שייך לקבוצת הפטרודקטיליים, מאבותיהם של המעופפים הגדולים ביותר בעולם. הוא היה מקרוביהם של הטפג'ריים וקרוב רחוק של האורניתוכיריים. בדומה למיני הטפג'ריים והאזדרקיים העצומים הוא היה חסר שיניים בלסתותיו החלולות. 

פטרוזאור זה היה שוכן יבשה שצד חרקים במהירות וכנראה קינן על עצים. דבר זה מבוסס על התאמות באצבעותיו ובזרועותיו לטיפוס על עצים כמו מינים של טפג'ריים ובניגוד לשאר הפטרוזאורים שחיו בקרבת הים.

==קישורים חיצוניים==

קטגוריה:בעלי חיים שתוארו ב-2008
קטגוריה:אז'דרכואידה
קטגוריה:פטרוזאורים שחיו בקרטיקון תחתון באסיה
קטגוריה:טקסונים שתוארו בידי אלכסנדר קלנר
קטגוריה:מאובני טקסונים שתוארו ב-2008
סקאצ'י

סקאצ'י (בהונגרית: Szakácsi) הוא כפר קטן במחוז בורשוד-אבאוי-זמפלן שבצפון מזרח הונגריה. 

בסקאצ'י חיו מעט יהודים ובמקום קיים עדיין בית קברות יהודי.

{| class="wikitable"
! שנה
! כמות יהודים 
! כלל האוכלוסייה 
|-
|1840
|6
|
|-
|1880
|26
|343
|-
|1910
|14
|
|-
|1920
|19
|
|-
|1930
|12
|
|-
|1941
|8
|353
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
סלונה (כפר)

סלונה (בהונגרית: Szalonna) הוא כפר במחוז בורשוד-אבאוי-זמפלן שבצפון מזרח הונגריה. 

בסלונה הייתה קהילה יהודית קטנה ובמקום קיים עדיין בית קברות יהודי.

{| class="wikitable"
! שנה
! כמות יהודים 
! כלל האוכלוסייה 
|-
|1840
|65
|
|-
|1880
|49
|884
|-
|1910
|27
|
|-
|1920
|29
|
|-
|1930
|41
|
|-
|1941
|21
|866
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
אנהגואריים

אנהגואריים (שם מדעי: Anhangueridae) היא משפחה של פטרוזאורים גדולים שחיו בתור הקרטיקון לפני 120-94 מיליון שנה. במראם הם הזכירו את האורניתוכיריים ובעבר השתייכו אליהם. לא כל החוקרים מכירים בה וחלק מחשיבים את מיניה לקרוביהם האורניתוכיריים. במשפחה שלושה סוגים הידועים רק ממאובנים מברזיל ומרחבי סין.
== מאפיינים ==
בני משפחה זו היו בעלי מוטת כנפיים גדולה והם כנראה דאו על זרמי אוויר חם. היו להם לסתות ארוכות ובתוכם שורת שיניים דקות ומחטיות ששימשו ללכידת טרף. הלסת הייתה צרה וישרה וחסרת הבליטות של חלק מהאורניתוכיריים כמו הטרופאוגנטוס אך בעלת ציצה כרבולתית בקצה הראש. מעופפים אלה כנראה היו אוכלי דגים שחיו סמוך לים. על היבשה הם היו מגושמים יותר ונעו על גפיהם הקדמיות הצנומות שמהם נמתחו כנפיהם והם היו חסרי זנב.

כל המינים נכחדו עד לפני 94 מיליון שנה.

==סוגי המשפחה==
* אנהגוארה (Anhanguera)
* ליאונינגופטרוס (Liaoningopterus)
* מארדקטילוס (Maaradactylus)?
* קולובורינכוס (Coloborhynchus)?
* Siroccopteryx
* Uktenadactylus

==קישורים חיצוניים==

*
מיירזאורוס

איור של מיירזאורוס
מיירזאורוס (שם מדעי: Meyerasaurus) הוא סוג של זוחל ימי בן למשפחת הרומלסוזאוריים שבקבוצת הפליואוזאורודים אשר חי בתור היורה בקרבת גרמניה לפני 183-180 מיליון שנה. המאובנים שלו התגלו ב-1910 בדרום-מזרח גרמניה, באזור וירטמברג. עם זאת הוא נחשב תחילה למין של פליוזאורוס ורק לאחר 100 שנה הועבר לסוג זה, אשר קרוי על שם הפלאונטולוג והסופר הגרמני הרמן וון מייר.
== מאפיינים ==
המיירזאורוס היה בעל גולגולת רחבה באורך 37 ס"מ שהכילה לסתות כבדות מלאות שיניים מחודדות וגוף באורך 3.35 מטר. בצורתו דמה לפליוזאורוס או לליופלרודון והיה בעל סנפירים רחבים וזנב שטוח בקצה הגוף ששימש להאצה. בניגוד לפליוזאורוס היה לו צוואר ארוך וראש קטן יחסית. מעריכים כי הוא קרוב יותר לרומלאוזאורוס עקב כך.

יצור זה היה טורף ימי גדול שניזון מדגים, רכיכות ואולי מזוחלי ים אחרים. הוא ניזון באמצעות טלטול טרף בחוזקה או בליעתו. לא ברור אם יכל לצאת מהמים כדי להטיל ביצים או שהשריץ צאצאים חיים במים כמו האיכתיוזאורים.

==קישורים חיצוניים==

קטגוריה:בעלי חיים שתוארו ב-2010
קטגוריה:טקסונים שתוארו בידי פגי וינסנט
קטגוריה:רומלסוזאוריים
קטגוריה:בעלי חיים שחיו ביורה תחתון באירופה
קטגוריה:פלזיוזאורים שחיו ביורה באירופה
קטגוריה:מאובני טקסונים שתוארו ב-2010
רומלסוזאוריים

מאובן של [[רומלאוזאורוס]]
רומלסוזאוריים (שם מדעי: Rhomaleosauridae) היא משפחה של זוחלים ימיים נכחדים מקבוצת הפליואוזאורודים אשר שגשגו בתור היורה לפני 201-161 מיליון שנה בימים שלחופי אירופה, אמריקה הצפונית והדרומית וכנראה שגם באסיה.

== מאפיינים ==
זוחלים אלה היו טורפי-על בימים שחיו לצד קרוביהם הפליוזאוריים הענקיים וניזונו ממיני דגים, כרישים, רכיכות גדולות וזוחלי ים אחרים ואולי גם מפטרוזאורים מנמיכי עוף. בעזרת לסתותיהם החזקות הם יכלו לנשוך בחוזקה את הטרף ולטלטלו בדומה לתנינים מודרניים. עם זאת לסתותיהם היו קצרות יותר מאלה של הפליוזאוריים והיו בעלי צוואר ארוך יותר, אשר הזכיר את צוואר הפלסיוזאורודים.

==מיון==
* Anningasaura
* Archaeonectrus
* Atychodracon
* Avalonnectes
* Bishanopliosaurus
* Borealonectes
* Eurycleidus
* Maresaurus
* מיירזאורוס (Meyerasaurus)
* רומלאוזאורוס (Rhomaleosaurus)
* Sthenarosaurus
* Stratesaurus
* Yuzhoupliosaurus
* מקרופלטה (Macroplata)

==קישורים חיצוניים==

קטגוריה:בעלי חיים שתוארו ב-1928
*
סימולסטיס

סימולסטיס (שם מדעי: Simolestes; מילולית: "הגנב המאזין") הוא סוג של זוחל ימי ממשפחת הפליוזאוריים אשר חי באמצע-סוף היורה לפני 170-145 מיליון שנה באוקיינוסים הפרהיסטוריים. מאובניו נמצאו בחופי דורסט שבדרום אנגליה, בצרפת ובהודו. בסוג זה נכללו 3 מינים, אך שניים מהם אולי מבוטלים.

הסימולסטיס היה קרובו של הליופלרודון המפורסם והוא חי בצורה דומה. אורכו הממוצע הגיע ל-4.6 אך כנראה שיכל לעלות גם על 6 מטרים, יותר מתנין ים. היה לו ראש גדול ושטוח עם לסתות גדולות ורחבות מלאות שיניים חדות שיכלו להיפער לרווחה כדי לבלוע טרף גדול. בעזרת סנפיריו הרחבים הוא יכל להאיץ במהירות. כמו להרבה פלזיוזאוריה היו לו בלוטות מלח להפרשה של מלחי הים מגופו.

הוא היה טורף-על שניזון ממיני דגים, אמוניטים, בלמניטים ודיונונים לצד כמה זוחלים ימיים איטיים ממנו. ייתכן שהיה צולל למים עמוקים כדי למצוא רכיכות בדומה לראשתן או ללווייתני המקור.

==קישורים חיצוניים==

קטגוריה:בעלי חיים שתוארו ב-1909
קטגוריה:טקסונים שתוארו בידי צ'ארלס ויליאם אנדרוס
קטגוריה:פליוזאוריים
קטגוריה:בעלי חיים שחיו ביורה בהודו ובמדגסקר
קטגוריה:פלזיוזאורים שחיו ביורה באירופה
קטגוריה:פלזיוזאורים שחיו באסיה
קטגוריה:צרפת: מאובנים
לנצ'יה 2000

לנצ'יה 2000 (באיטלקית: Lancia 2000) היא מכונית סלון מתוצרת יצרנית הרכב האיטלקית לנצ'יה אשר יוצרה בין השנים 1971–1975.

==תצורות "לנצ'יה 2000"==
* 4 דלתות - סלון.
* 2 דלתות - קופה.

==לנצ'יה 2000==

* 4 דלתות.
* 5 נוסעים.
* מנוע בנזין.
* מנוע הנעה קדמית.
* תאוצה בין 0-100 קמ"ש היא 11.3 שניות (מנוע 1,991 סמ"ק המפיק 115 כ"ס, בדגם קופה).

===דגמים===
* "2000" - יוצרו 8,844 יחידות בין השנים 1971-1975.
* "2000 i.e." - יוצרו 5,475 יחידות בין השנים 1972-1975.
* "2000 Coupé" - יוצרו 1,399 יחידות בין השנים 1971-1975.
* "Coupé HF 2000" - יוצרו 1,229 יחידות בין השנים 1971-1975.

== תמונות ==
<gallery mode="packed" heights="100">
קובץ:Wikilan2k.jpg | "לנצ'יה 2000 קופה" (מימין), "לנצ'יה 2000 סדאן" (משמאל)
קובץ:Wikilan2kb.jpg | "לנצ'יה 2000" 
קובץ:Lancia 2000 di Firenze.jpg | "לנצ'יה 2000" 
קובץ:Wikilanc2ki.jpg | "לנצ'יה 2000" - מבט ללוח מחוונים 
קובץ:Lancia 2000 Berlina (12769350663).jpg | "לנצ'יה 2000" 
קובץ:1972 Lancia 2000 HF 2.0 Rear.jpg | "לנצ'יה 2000", דגם "HF", שנת 1972 - קופה 
קובץ:1972 Lancia 2000 HF Coupe 2.0 Front.jpg | "לנצ'יה 2000", דגם "HF", שנת 1972 - קופה 
קובץ:Wikilan2kc2.jpg | "לנצ'יה 2000" - קופה 
קובץ:Wikilan2kc3.jpg | "לנצ'יה 2000", קופה - מבט ללוח מחוונים 
</gallery>

==טבלת דגמי לנצ'יה לפי שנים==
==ראו גם==
* לנצ'יה

==קישורים חיצוניים==

==הערות שוליים==

קטגוריה:דגמי מכוניות שהושקו ב-1971
קטגוריה:מכוניות סלון
קטגוריה:מכוניות קופה
2000
קטגוריה:כלי רכב איטלקיים
Fitbit

Fitbit (פיטביט) היא חברת מוצרי אלקטרוניקה אמריקאית שנוסדה ב-1 במאי 2007 בסן פרנסיסקו שבקליפורניה על ידי ג'יימס פארק ואריק פרידמן, במקור בשם "Healthy Metrics Research, Inc". החברה מייצרת צמידי כושר המשמשים למעקב אחר מידע הקשור לכושר גופני כגון ספירת צעדים, חישוב כמות הקילומטרים שהולכים, חישוב רמת הפעילות הגופנית הכוללת, חישוב שריפת קלוריות, קצב פעימות הלב, דפוסי שינה, ומידע נוסף הכרוך בפעילות גופנית.

בינואר 2021 נרכשה החברה על ידי גוגל.

== היסטוריה ==
החברה נוסדה בשנת 2007 על ידי ג'יימס פארק ואריק פרידמן במטרתם הייתה ליצור מכשיר שיעודד אנשים לנהל אורח חיים בריא יותר. המוצר הראשון של החברה, ה-Fitbit Tracker, יצא לשווקים בשנת 2009. המכשיר הראשון הזה היה מסוגל לעקוב אחר מספר הצעדים שהאדם שעונד אותו עשה, המרחק שהאדם הלך, כמות הקלוריות שהאדם שרף במהלך היום, ואיכות השינה של האדם. המכשיר צבר בתחילת הדרך פופולריות רבה בקרב חובבי כושר.

לאורך השנים החברה החלה למכור גם מוצרים אחרים כמו שעונים חכמים ומשקל חכם. כל דור חדש של מכשירים הכיל גם תכונות מתוחכמות יותר, כמו בין היתר היכולת לראות מהו קצב פעימות הלב בכל רגע נתון, היכולת להשתמש בנתוני GPS, היכולת לקבל מסרים כתובים והודעות דואר אלקטרוני מהטלפון החכם, ועוד.

== מוצרים ==
קטגוריות המוצרים העיקריות של החברים הן:
* צמידי כושר - המכשירים הללו, אשר כוללים בין היתר את סדרת המכשירים "Fitbit Inspire" ו-"Fitbit Charge", מסוגלים לעקוב בכל רגע נתון אחר הפעילויות היומיומיות של האדם שעונד אותם - נתונים כמו מספר הצעדים, המרחק שהאדם הלך לאורך כל היום, וכמות הקלוריות שהאדם שרף לאורך היום. חלק גדול מצמידי הכושר מסוגלים לספק גם מידע כמו קצב פעימות הלב, ודפוסי שינה.
* שעונים חכמים - המכשירים הללו, אשר כוללים בין היתר את סדרת המכשירים "Fitbit Versa" ו-"Fitbit Sense", מספקים בין היתר מידע מקיף אודות הבריאות והכושר של האדם שעונד אותם, בנוסף ליכולת לקבל התראות שונות, לשמוע מוזיקה, ולהפעיל אפליקציות שונות.
* משקל חכם - מכשירי "Fitbit Aria" מסוגלים למדוד משקל, אחוזי שומן ו-BMI, ומסנכרנים את הנתונים עם אפליקציית Fitbit בטלפון החכם.

== גלריית תמונות ==
=== צמידי הכושר של פיטביט ===
<gallery>
Fitbit Ultra - teal.jpg|<center>Fitbit Ultra</center>
White Fitbit Zip.jpg|<center>Fitbit Zip</center>
Fitibit Flex.jpg|<center>Fitbit Flex</center>
Fitbit Charge HR.jpg|<center>Fitbit Charge HR</center>
</gallery>

==קישורים חיצוניים==

* 

קטגוריה:חברות אלקטרוניקה אמריקאיות